pythainlp/thai-wiki-dataset-v3 huggingface dataset:
พรรคเกษตรสังคม

พรรคเกษตรสังคม เป็นพรรคการเมืองที่จดทะเบียนก่อตั้งเมื่อปี พ.ศ. 2517 โดยมีนาย เสวตร เปี่ยมพงศ์สานต์ เป็นหัวหน้าพรรคและมีนาย จารุบุตร เรืองสุวรรณ เป็นเลขาธิการพรรค โดยมีผู้ร่วมก่อตั้งอาทิ น้อม อุปรมัย สวัสดิ์ คำประกอบ สะไกร สามเสน อุดร ตันติสุนทร ปัญจะ เกสรทอง ประเทือง คำประกอบ แผน สิริเวชชะพันธ์
== การเลือกตั้ง ==
=== การเลือกตั้ง พ.ศ. 2518 ===
ทางพรรคลงรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 ได้รับเลือกตั้ง 19 ที่นั่ง หลังจากการเลือกตั้งครั้งนี้นายเสวตร ได้ลาออกจากตำแหน่งหัวหน้าพรรค และนำสมาชิกบางส่วนย้ายไปสังกัดพรรคประชาธิปัตย์ ที่ประชุมจึงได้มีการเลือกนาย สวัสดิ์ คำประกอบ มาเป็นหัวหน้าพรรคคนใหม่
ในเวลาต่อมา พรรคกิจสังคม ซึ่งมี หม่อมราชวงศ์คึกฤทธิ์ ปราโมช นายกรัฐมนตรี เป็นหัวหน้าพรรคได้พยายามชักชวนพรรคเกษตรสังคมเข้าร่วมรัฐบาล และได้มีการแต่งตั้งนายแสวง พิบูลย์สราวุธ ประธานพรรคเกษตรสังคม เป็นรัฐมนตรีช่วยว่าการกระทรวงอุตสาหกรรม เมื่อวันที่ 8 มกราคม พ.ศ. 2519 แต่พรรคร่วมรัฐบาลไม่เห็นด้วย จึงเป็นสาเหตุหนึ่งที่ทำให้หม่อมราชวงศ์คึกฤทธิ์ ตัดสินใจยุบสภาผู้แทนราษฎร เมื่อวันที่ 12 มกราคม พ.ศ. 2519
=== การเลือกตั้ง พ.ศ. 2519 ===
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคเกษตรสังคม นำโดยนายสวัสดิ์ คำประกอบ ได้รับเลือกตั้ง 9 ที่นั่ง
=== การเลือกตั้ง พ.ศ. 2522 ===
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เมื่อวันที่ 22 เมษายน พ.ศ. 2522 พรรคเกษตรสังคม ได้รับเลือกตั้ง 8 ที่นั่ง ในพื้นที่จังหวัดนครสวรรค์ทั้งจังหวัด (6 ที่นั่ง) และจังหวัดเพชรบูรณ์ จังหวัดนครพนม จังหวัดละ 1 ที่นั่ง หลังจากนั้นได้เข้าร่วมในรัฐบาลของพลเอก เกรียงศักดิ์ ชมะนันทน์ โดยนายสวัสดิ์ คำประกอบ หัวหน้าพรรคได้รับตำแหน่งรัฐมนตรีประจำสำนักนายกรัฐมนตรี
== หัวหน้าพรรค ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ ||  รูป || รายนาม || width=13%| เริ่มวาระ || width=13%| สิ้นสุดวาระ || ตำแหน่งสำคัญ
|-
| bgcolor = "#E9E9E9"| 1 || 100px || นายเสวตร เปี่ยมพงศ์สานต์ (26 กุมภาพันธ์ พ.ศ. 2452 - 10 ตุลาคม พ.ศ. 2545)  || 14 พฤศจิกายน พ.ศ. 2517 || 20 มกราคม พ.ศ. 2519 || align="left" | • อดีตรองนายกรัฐมนตรี • อดีตรัฐมนตรีว่าการกระทรวงการคลัง
|-
| bgcolor = "#E9E9E9"| 2 || 100px || นายสวัสดิ์ คำประกอบ (23 ตุลาคม พ.ศ. 2462 - 28 กันยายน พ.ศ. 2557)  || 9 กุมภาพันธ์ พ.ศ. 2519 || พ.ศ. 2526 || align="left" |  • อดีตรัฐมนตรีว่าการกระทรวงยุติธรรม • อดีตรัฐมนตรีว่าการกระทรวงสาธารณสุข • อดีตรัฐมนตรีว่าการกระทรวงเกษตรและสหกรณ์ • อดีตรัฐมนตรีประจำสำนักนายกรัฐมนตรี
|}
== อ้างอิง ==
พรรคเกษตรสังคม
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2517
พรรคการเมืองไทยที่ถูกยุบพรรคในปี พ.ศ. 2526
10 Years of Love เดอะสตาร์ ทีวี สเปเชียล

10 YEARS OF LOVE THE STAR TV SPECIAL เป็นรายการที่สานต่อความสนุกจากคอนเสิร์ต "10 Years of Love THE STAR in concert" กับการรวมตัวกันของ 50 ศิลปินจากเดอะสตาร์ทั้ง 10 รุ่น โดยนำมาออกอากาศทางช่องวัน ซึ่งในรายการนี้จะมีการผลัดเปลี่ยนหมุนเวียนเหล่าเดอะสตาร์ขึ้นมาโชว์บนเวทีในแต่ละสัปดาห์ ซึ่งปัจจุบัน รายการนี้ได้ออกอากาศครบทุกตอนแล้ว แต่ช่องวันได้นำมาออกอากาศซ้ำอีกครั้งเนื่องจากการแข่งขันเดอะสตาร์ ค้นฟ้าคว้าดาวปีที่ 11 ยังไม่ได้เริ่มการแข่งขัน จึงทำให้ยังไม่มีรายการมาออกอากาศในช่วงเวลาดังกล่าว
== รายชื่อ 50 ศิลปินของเดอะสตาร์ ==
{|class="wikitable"
|-
! ฤดูกาล
! ชื่อ
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 1
|สน ,จิ๋ว ,นิว
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 2
|เอ็ม ,นิค ,เอิร์น
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 3
|อาร์ ,บี้
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 4
|แก้ม ,รุจ ,ดิว
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 5
|สิงโต ,ดิว ,กิ่ง ,แกรนด์ ,น้ำตาล
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 6
|กัน ,ริท ,โตโน่ ,เซน ,เก่ง
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 7
|ตูมตาม ,นท ,แอมป์ ,กวาง ,ซิลวี่ ,แอปเปิ้ล ,จูเนียร์
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 8
|โดม ,แกงส้ม ,ฮั่น ,แคน ,สไมล์ ,เฟรม
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 9
|ตั้ม ,อ้น ,ดี ,แบมบี้ ,บูรณ์ ,ดิว ,คริส ,เชอรีน
|-
|  rowspan = "1" align = "center"|เดอะสตาร์ ค้นฟ้าคว้าดาว ปี 10
|กั้ง ,เต้ ,ซีดี ,มุก ,ตั้ม ,อาเมน ,นัท ,บิว
|-
|}
==รายชื่อตอน==
==อ้างอิง==
==แหล่งข้อมูลอื่น==
เดอะสตาร์ เว็บไซต์อย่างเป็นทางการ The Star
TheStarClub ที่ เฟซบุ๊ก
 
เรียลลิตีโชว์
รายการโทรทัศน์ช่องวัน
โค อึน-บี

โค อึน-บี (고은비; Go Eun-bi; 23 พฤศจิกายน ค.ศ. 1992 – 3 กันยายน ค.ศ. 2014) หรือชื่อในการแสดงว่า อึนบี (EunB) เป็นนักร้องและนักเต้นชาวเกาหลีใต้ เป็นอดีตสมาชิกของเลดีส์โค้ด สังกัดโพลาริสเอนเตอร์เทนเมนต์
== ประวัติ ==
อึนบีสำเร็จการศึกษาจากโรงเรียนศิลปะสหศึกษาฮันริม โรงเรียนมัธยมในเกาหลีใต้ที่มีไอดอลวัยรุ่นเกาหลีเข้าศึกษา ก่อนเปิดตัว เธอเป็นที่รู้จักเพราะเกี่ยวข้องกับบุคคลหลักของเอสบีเอส ชื่อคิม ซ็อง-จุน โพลาริสเอนเตอร์เทนเมนต์ยืนยันว่า อึนบีและคิม ซ็อง-จุน เป็นญาติกันทางสมรส
=== การเสียชีวิต ===
วันที่ 3 กันยายน ค.ศ. 2014 สมาชิกวงเลดีส์โค้ดประสบอุบัติเหตุทางรถยนต์ รถตู้ของพวกเธอชนรั้วถนนบนทางด่วนย็องดงใกล้เคียงแขวงซินกัน อึนบีเสียชีวิตในที่เกิดเหตุ มีข้อมูลอย่างไม่เป็นทางการว่า คนขับเสียชีวิตเช่นกัน รีเซและโซจ็องได้รับบาดเจ็บสาหัส ส่วนรีเซอยู่ในภาวะวิกฤติและเสียชีวิตในสี่วันถัดมา
== ดูเพิ่ม ==
เลดีส์โค้ด
== อ้างอิง ==
== แหล่งข้อมูลอื่น ==
ไอดอลหญิงชาวเกาหลีใต้
นักร้องหญิงชาวเกาหลีใต้
เสียชีวิตจากอุบัติเหตุทางถนนในประเทศเกาหลีใต้
เลดีส์โค้ด
ไผ่หก

ไผ่หก  เป็นไผ่ชนิดหนึ่งในสกุล Dendrocalamus เส้นผ่านศูนย์กลางยาว 12–15 เซนติเมตร และสูงได้ถึง 15–18 เมตร พบในเอเชียใต้ จีน อินเดีย ภูฏาน เนปาล ปากีสถาน ภาษากะเหรี่ยงเรียก หว่าซึ มีเหง้าใต้ดิน ลำต้นเหนือดินตั้งตรงเป็นกอ ลำต้นอ่อนมีขนสีขาว กาบหุ้มลำต้นเกลี้ยงหรือมีขนสีน้ำตาล ใบเดี่ยว ขอบใบสากมือและคม ผิวใบมีขน ก้านใบสั้น กาบใบเป็นสัน โคนพองและหยัก กระจังใบยาวเป็นเคียว มีขนสีม่วง ดอกช่อ ออกตามปลายยอด
ในไทย หน่ออ่อนนำมาทำอาหารหน่อรับประทานได้ มีรสขมเล็กน้อย เนื้อไม้ใช้ทำเครื่องจักสาน
== อ้างอิง ==
ไผ่
พืชที่รับประทานได้
พืชเหง้า
ตะคร้อ

ตะคร้อ  อยู่ในวงศ์ Sapindaceae เป็นไม้ยืนต้น และเป็นพืชพื้นเมืองในอินเดียและเอเชียตะวันออกเฉียงใต้ ผลสุกกินได้ รสเปรี้ยว ใบอ่อนกินเป็นผักสด
== อ้างอิง ==
ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
ผลไม้
วงศ์เงาะ
เจ้าผู้ร่วมครองอันดอร์รา

เจ้าผู้ร่วมครองอันดอร์รา (copríncep d'Andorra; cosuzeraineté d'Andorre; copríncipe de Andorra) ถือเป็นตำแหน่งของผู้ปกครองราชรัฐอันดอร์รา ซึ่งเป็นประเทศที่ไม่มีทางออกสู่ทะเลซึ่งตั้งอยู่ในเทือกเขาพิเรนีสโดยมีพรมแดนติดกับประเทศฝรั่งเศสและประเทศสเปน ตำแหน่งผู้ปกครองร่วมนั้นถือกำเนิดขึ้นในปีค.ศ. 1278 จากสนธิสัญญาระหว่างบิชอปแห่งอูร์เฌ็ลย์กับเคานต์แห่งฟัวซึ่งมีอำนาจทางภาคใต้ของประเทศฝรั่งเศสในปัจจุบันในสมัยยุคกลาง โดยตำแหน่งผู้ปกครองร่วมนี้ได้ใช้สืบต่อมาอย่างยาวนานตั้งแต่สมัยนั้นจนถึงปัจจุบัน
ในปัจจุบันบิชอปแห่งอูร์เฌ็ลย์และประธานาธิบดีฝรั่งเศสนั้นมีฐานะเป็นเจ้าผู้ร่วมครองอันดอร์รา (Co-prince of Andorra) ซึ่งเป็นผลสืบเนื่องมาจากการผนวกบรรดาศักดิ์เคานต์แห่งฟัวเข้ากับราชบัลลังก์ของฝรั่งเศสสมัยพระเจ้าอ็องรีที่ 2 และจึงสืบเนื่องต่อมาจนถึงสมัยสาธารณรัฐ
ราชรัฐอันดอร์รานั้นมีความพิเศษตรงที่ถูกปกครองร่วมโดยสองราชวงศ์ โดยสายหนึ่ง (คือ ประธานาธิบดีแห่งฝรั่งเศส) นั้นถือเป็นราชวงศ์เดียวในโลกที่ได้รับการเลือกตั้งโดยสามัญชน ซึ่งก็มิใช่ราษฎรแห่งอันดอร์รา แต่โดยราษฎรฝรั่งเศส ประธานาธิบดีฝรั่งเศสนั้นยังเป็นตำแหน่งเดียวที่เป็นทั้งพระมหากษัตริย์และประมุขแห่งสาธารณรัฐในคนเดียวกัน
==รายพระนามและรายนามผู้ปกครองร่วม==
==อ้างอิง==
== แหล่งข้อมูลอื่น ==
Representació de S.E. El Copríncep Francés
El Copríncep d'Urgell
Rulers.org — Andorra รายชื่อผู้ปกครองอันดอร์รา
สถาบันมะเร็ง ดร. บี. โพรูอาห์

สถาบันมะเร็ง ดร. ภุวเนศวร โพรูอาห์ (Dr. Bhubaneswar Borooah Cancer Institute; อักษรย่อ: BBCI) เป็นโรงพยาบาลและศูนย์วิจัยโรคมะเร็งในคุวาหาฏี ประเทศอินเดีย ซึ่งเป็นสถาบันเงินช่วยเหลือของกระทรวงพลังงานปรมาณู รัฐบาลอินเดีย และหน่วยงานหนึ่งของศูนย์อนุสรณ์ฏาฏา มุมไบ ทั้งนี้ สถาบันมะเร็ง ดร. ภุวเนศวร โพรูอาห์ เป็นศูนย์มะเร็งภูมิภาคที่ได้รับการยอมรับจากรัฐบาลอินเดีย
== อ้างอิง ==
== แหล่งข้อมูลอื่น ==
ดร. บี. โพรูอาห์
UTC+09:00

UTC+9 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 9 ชั่วโมง ใช้ใน
เอเชียเหนือ
รัสเซีย - เวลายาคุตสค์
เอเชียตะวันออก
ญี่ปุ่น - เวลามาตรฐานญี่ปุ่น
เกาหลีเหนือ – เวลามาตรฐานเกาหลี
เกาหลีใต้ -  เวลามาตรฐานเกาหลี
โอเชียเนีย
ปาเลา
เอเชียตะวันออกเฉียงใต้
อินโดนีเซีย (ภาคตะวันออก) - เวลามาตรฐานอินโดนีเซียตะวันออก
* หมู่เกาะโมลุกกะ
* นิวกินีตะวันตก
ติมอร์-เลสเต
ออฟเซตเวลาสากลเชิงพิกัด
บุญมี ราชวัฏ

บุญมี ณ ราชวัฏ  มีชื่อจริงว่านายบุญมี กาวิล เกิดเมื่อ 27 พฤษภาคม พ.ศ. 2472 ที่ อำเภองาว จังหวัดลำปาง จบการศึกษาชั้นม.6 จากโรงเรียนประชาวิทย์ จังหวัดลำปาง พี่ชายของเขาเป็นนักมวยแต่ถูกชกจนตาย ทำให้เขาอยากเป็นนักมวยบ้าง โดยไปหัดมวยกับฉมัง ยุวเวช และขึ้นชกในชื่อบุญมี แม่นฉมัง ชกชนะนักมวยชื่อดังในท้องถิ่นได้หลายคน จนกระทั่งชกชนะเปลี่ยน กิ่งเพชรได้ จึงเดินทางมากรุงเทพฯ โดยมาอยู่ค่ายราชวัฏของยอแสง ภาณุทัต
ใน พ.ศ. 2492 เวทีราชดำเนินได้เปลี่ยนการชั่งน้ำหนักนักมวยจากสโตนหรือกิโลกรัมมาเป็นปอนด์ตามแบบมวยสากลและจัดให้มีการชกชิงแชมป์รุ่นต่างๆ บุญมีได้ชกชิงแชมป์ในรุ่นเวลเตอร์เวทหรือ 147 ปอนด์ กับยอดยิ่ง เมืองสุรินทร์ และเป็นฝ่ายชนะได้ครองแชมป์เวทีราชดำเนินเป็นคนแรกในรุ่นนี้ ก่อนจะเสียแชมป์ให้สามารถ ศรแดงในภายหลัง ในการชกมวยที่เวทีราชดำเนินนี้ บุญมีชกชนะนักมวยชื่อดังได้หลายคน เช่น พิชิต ชอบชก หลาวทอง ชอบชก ประสิทธิ์ ยอดศรจันทร์ ศิริศักดิ์ อุดมศักดิ์ อำพล ยอดศรจันทร์ ชาย ศิษย์สิงห์ สมศรี เทียมกำแหง เรืองชัย เจนณรงค์ วรเทพ เลือดอุบล
บุญมีขึ้นชกครั้งสุดท้ายแพ้น็อค ดาวทอง สิงหพัลลภ จึงแขวนนวมไปและทำงานกับบริษัทขนส่ง จำกัดจนเกษียณอายุ และอยู่กับครอบครัวที่จังหวัดนครราชสีมา ก่อนจะป่วยเป็นมะเร็งต่อมลูกหมาก และเสียชีวิตเมื่อ 8 พฤษภาคม พ.ศ. 2555 รวมอายุได้ 83 ปี
== อ้างอิง ==
ชายพจน์. สิงห์เข่าเหล็ก บุญมี ราชวัฏ. นิตยสารมวยโลก. ปีที่ 30 เล่มที่ 1445 16 – 22 พฤษภาคม 2555 หน้า 44 – 46.
นักมวยไทยชาวไทย
บุคคลจากอำเภองาว
GReeeeN

GReeeeN (กรีน) คือวงป๊อปร็อค, ฮิปฮอป, เบรกบีต ของประเทศญี่ปุ่น มีสมาชิกวง 4 คน คือ ฮิเดะ (ヒデ), นาวิ (ナビ), คุนิ (92) และโซ (ソウ) ทั้งสี่เซ็นสัญญากับยูนิเวอซัลมิวสิคในปี พ.ศ. 2550 สัญลักษณ์ของวงนี้คือรูปปากที่เต็มไปด้วยฟัน และตัวอี (E) แสดงถึงสมาชิกทั้ง 4 ของวงนี้
ในขณะที่เซ็นสัญญากับยูนิเวอซัลฯ นั้น ทั้งสี่กำลังเรียนสาขาทันตแพทยศาสตร์ ที่มหาวิทยาลัยโออุ (奥羽大学) ในจังหวัดฟุกุชิมะ พวกเขาทั้งสี่สำเร็จการศึกษาในช่วงปี พ.ศ. 2551 - 2552 และได้ประกอบอาชีพเป็นทันตแพทย์ แต่ก็ยังคงทำผลงานเพลงในนามวง ทั้งนี้ตัวตนและโฉมหน้าที่แท้จริงของสมาชิกทั้งสี่นั้นยังไม่เป็นที่เปิดเผยแก่สาธารณะจนถึงปัจจุบัน (ไม่ปรากฏโฉมหน้าที่แท้จริงเลยทั้งในมิวสิกวิดีโอและการแสดงคอนเสิร์ตของวง)
===ผลงานเพลง===
==รางวัล==
===รางวัลเจแปนโกลด์ดิสซ์===
|-
| rowspan="2"|2008
| GReeeeN
| ศิลปินใหม่แห่งปี
| 
|-
| "ไออุตะ"
| Chaku-Uta Song of the Year
| 
===รางวัลเจแปนเรคอร์ด===
|-
| rowspan="2"|2009
| rowspan="2"|Shio, Koshō
| อัลบัมที่ดีที่สุด
| 
|-
| รางวัลอัลบัม
| 
===รางวัล Student Voice===
|-
| 2008
| "คิเสะคิ"
| เสียงริงโทนที่ดีที่สุด
| 
===รางวัล Yahoo! Music===
|-
| 2008
| "ไออุตะ"
| Works category
| 
== ข้อมูลเพิ่มเติม ==
Public Website by Universal Music Japan 
วงกลุ่มสี่สัญชาติญี่ปุ่น
บุคคลที่ไม่ได้ระบุตัวตน
ศิลปินสังกัดยูนิเวอร์แซลมิวสิกเจแปน
อักษรอะญะมี

อะญะมี (عجمي, ) หรือ อะญะมียะฮ์ (عجمية, ) เป็นชื่อของอักษรชนิดหนึ่งโดยมีรากศัพท์มาจากภาษาอาหรับหมายถึง ต่างชาติ เป็นการนำอักษรอาหรับมาใช้เขียนภาษาในกลุ่มภาษาแอฟริกา โดยเฉพาะภาษาเฮาซาและภาษาสวาฮิลี  ภาษากลุ่มแอฟริกามีระบบสัทวิทยาต่างจากภาษาอาหรับทำให้มีการปรับอักษรอาหรับเพื่อแสดงเสียงเหล่านั้น ด้วยระบบที่ต่างไปจากอักษรอาหรับที่ใช้ในกลุ่มที่ไม่ได้พูดภาษาอาหรับในตะวันออกกลาง 
ภาษาเฮาซาในแอฟริกาตะวันตกเป็นตัวอย่างของภาษาที่ใช้อักษรอะญะมี โดยเฉพาะในช่วงก่อนเป็นอาณานิคม เมื่อมีโรงเรียนสอนอัลกุรอ่านให้แก่เยาวชนมุสลิม และได้สอนอักษรอะญะมีด้วย  เมื่อเจ้าอาณานิคมตะวันตกได้พัฒนาระบบการเขียนภาษาเฮาซาด้วยอักษระลตินหรือโบโก การใช้อักษรอะญะมีได้ลดลง และปัจจุบันใช้น้อยกว่าอักษรละติน แต่ยังใช้อยู่มากในงานทางด้านศาสนาอิสลาม การใช้อักษรอะญะมีกับภาษาอื่นในประเทศมุสลิมพบได้ทั่วไป
==อักษรอะญะมีสำหรับภาษาเฮาซา==
ภาษาเฮาซาเขียนด้วยอักษรอะญะมีตั้งแต่ประมาณพุทธศตวรรษที่ 20 ไม่มีระบบมาตรฐานสำหรับอักษรอะญะมี และผู้เขียนต่างคนกันใช้ตัวอักษรต่างกัน สระเสียงสั้นแสดงด้วยเครื่องหมายสระซึ่งมีใช้น้อยในอักษรอาหรับที่ไม่ได้ใช้เขียนอัลกุรอ่าน  เอกสารลายมือเขียนภาษาเฮาซายุคกลางจำนวนมากคล้ายกับเอกสารทิมปุกตูที่เขียนด้วยอักษรอะญะมี ต่อไปนี้เป็นตัวอย่างอักษรอะญะมีสำหรับภาษาเฮาซา
==ดูเพิ่ม==
ภาษาเฮาซา
อักษรโวลอฟ
อัลฆามิอา
อักษรยาวี
ชุดตัวอักษรเปอร์เซีย
เอกสารตัวเขียนทิมบักตู
อักษรอาร์วี
==อ้างอิง==
==วรรณกรรม==
==แหล่งข้อมูลอื่น==
, a research blog associated with the Ajami Lab at the Centre for the Study of Manuscript Cultures at the Universität Hamburg
PanAfrican L10n page on Arabic script and "Ajami"
Omniglot page on Hausa Ajami Script
อักษรอาหรับ
เกมจำลองการปกครอง

เกมจำลองการปกครอง, เกมจำลองรัฐบาล หรือเกมจำลองการเมือง คือ เกมที่พยายามจำลองการเมืองการปกครองบางส่วนหรือทั้งหมดของประเทศหนึ่ง เกมเหล่านี้อาจร่วมสถานการณ์ทางภูมิรัฐศาสตร์ (เกี่ยวข้องกับการสร้างและดำเนินนโยบายต่างประเทศ) การสร้างนโยบายการเมืองในประเทศ หรือการจำลองการรณรงค์ทางการเมือง เกมเหล่านี้แตกต่างจากประเภทเกมสงคราม (war game) คลาสสิก เนื่องจากไม่สนับสนุนหรือขาดส่วนทหารหรือการปฏิบัติ
== เบื้องหลัง ==
เกมที่อิงภูมิรัฐศาสตร์และการเลือกตั้งมีมานานก่อนคอมพิวเตอร์ส่วนบุคคลกำเนิดและความสามารถของคอมพิวเตอร์ในการประมวลข้อมูลสถิติขนาดใหญ่อย่างรวดเร็ว มีเกมแนวนี้เกมแรก ๆ หนึ่งชื่อ เดอะเกมออฟพอลลิทิกส์ (The Game of Politics) สร้างโดย ออสวัลด์ ลอร์ด (Oswald Lord) ใน ค.ศ. 1935 ซึ่งยังมีพิมพ์จน ค.ศ. 1960 ใน ค.ศ. 1954 มีการสร้างเกมกระดาน ดิพโพลมะซี (Diplomacy) ซึ่งต่างจากเกมสงครามอื่นตรงที่มีระยะ "เจรจา" ซึ่งผู้เล่นบรรลุความตกลงกับผู้เล่นอื่น แล้วค่อยดำเนินการเคลื่อนไหวทางทหารไปพร้อมกัน การเมืองระดับชาติยังเป็นพื้นที่สำคัญของเกมกระดาน ซึ่งผลิตภัณฑ์อย่างเกมกระดาน ดีมาแชร์ (Die Macher) ใน ค.ศ. 1986 ซึ่งเน้นการเลือกตั้งในประเทศเยอรมนี และเรกออฟเนชัน (Wreck the Nation) ซึ่งเสียดสีการเมืองของสหรัฐอเมริกาภายใต้รัฐบาลบุช เนชันสเตดซ์ (Nationstates) เป็นเกมจำลองบนเว็บไซต์ซึ่งให้สร้างและปรับแต่ง "ชาติ" ผู้เล่นสามารถกำหนดนโยบายของชาติตนผ่านประเด็นซึ่งผู้เล่นได้รับตามเวลาที่ปรับได้
หลัง ดิพโพลมะซี ประสบความสำเร็จหลายปีในฐานะเกมเล่นทางจดหมาย เกมนี้เป็นเกมแรก ๆ ที่เปลี่ยนไปใช้ประโยชน์จากอีเมล และยังเป็นเกมอีเมลที่ได้รับความนิยมใน ค.ศ. 2007
ประเภทวิดีโอเกม
 
วิดีโอเกมจำลอง
เวิลด์เกมส์ 1985

เวิลด์เกมส์ 1985 (1985 World Games) การแข่งขันนี้จัดขึ้นที่ลอนดอน สหราชอาณาจักร
==ประเทศที่เข้าร่วมการแข่งขัน==
(เจ้าภาพ)
== อ้างอิง ==
เวิลด์เกมส์
ธีรยุทธ ศศิประภา

พลโท ธีรยุทธ ศศิประภา อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 38 (1 ตุลาคม 2556 - 30 กันยายน 2557), ผู้อำนวยการกองการศึกษา วิทยาลัยแพทยศาสตร์พระมงกุฎเกล้า (1 ต.ค.50 - 30 ก.ย.52), ผู้อำนวยการโรงพยาบาลค่ายสุรนารี (1 ต.ค.52 - 30 ก.ย.55), รองเจ้ากรมแพทย์ทหารบก (1 ต.ค.55 - 30 ก.ย.56) , นายทหารพิเศษ กองพันทหารปืนใหญ่ต่อสู้อากาศยานที่ 1 รักษาพระองค์  (7 พ.ค.57 - ปัจจุบัน)
== ประวัติ ==
พลโท ธีรยุทธ ศศิประภา เกิดเมื่อวันที่ 20 กุมภาพันธ์ พ.ศ. 2497 เป็นบุตรของ
บิดา นาย มนู ศศิประภา
มารดา นางละม้าย ศศิประภา
การศึกษา จบการศึกษาชั้นมัธยมศึกษาจากโรงเรียนเตรียมทหาร รุ่นที่ 14 ได้ลำดับที่ 1 ของ โรงเรียนทั้ง 2 ชั้นปี, จบการศึกษาชั้นอุดมศึกษาจาก คณะแพทยศาสตร์ศิริราชพยาบาล มหาวิทยาลัยมหิดล, วุฒิบัตรแพทย์ผู้เชี่ยวชาญเฉพาะทางโรคผิวหนัง, หลักสูตรชั้นนายพัน เหล่า พ. รุ่นที่ 17 (ปี 2535), วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน (พ.ศ. 2548 - พ.ศ. 2549), หลักสุตรพัฒนาผู้บริหารสถาบันผลิตแพทย์แห่งประเทศไทย (พ.ศ. 2552)
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ผู้บริหารกรมแพทย์ทหารบก 
บุคคลที่เกิดในปี พ.ศ. 2495
บุคคลที่ยังมีชีวิตอยู่
บุคคลจากคณะแพทยศาสตร์ศิริราชพยาบาล มหาวิทยาลัยมหิดล
แพทย์ชาวไทย
ทหารบกชาวไทย
เจ้ากรมแพทย์ทหารบก
ผู้บัญชาการโรงเรียนเสนารักษ์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
บุคคลจากวิทยาลัยป้องกันราชอาณาจักร
รวมดาวกระจาย

รวมดาวกระจาย เป็นวงดนตรีลูกทุ่งที่โด่งดังในช่วงปีพ.ศ. 2500 - 2516 โดยมีครู สำเนียง ม่วงทอง ครูเพลงชื่อดังในยุคนั้นเป็นหัวหน้าวง
โดยที่มาของวงมาจากการที่ทางวงได้รับนักร้องที่ออกจากวงดนตรีต่างๆเข้ามาอยู่จำนวนมากซึ่งนักร้องดังของวงได้แก่ ผ่องศรี วรนุช,ไพรวัลย์ ลูกเพชร และ ยงยุทธ เชี่ยวชาญชัย เป็นต้น
ต่อมากระแสนิยมของทางวงเริ่มลดลงครูสำเนียงจึง
ตัดสินใจยุบวงเมื่อปี พ.ศ. 2516
== นักร้องดังของวง ==
ผ่องศรี วรนุช
ไพรวัลย์ ลูกเพชร
ก้าน แก้วสุพรรณ
ยงยุทธ เชี่ยวชาญชัย
วิภารัตน์ เปรื่องสุวรรณ
เตือนใจ บุญพระรักษา
ศักดิ์ โกศล
ละอองเพชร แสงพราว
วงดนตรีลูกทุ่ง
สภาชาวมาเลเซียเชื้อสายอินเดีย

สภาชาวมาเลเซียเชื้อสายอินเดีย (Malaysian Indian Congress; MIC; மலேசியா இந்தியா காங்கிரெஸ்) เป็นพรรคการเมืองในมาเลเซียที่เป็นกลุ่มร่วมก่อตั้งแนวร่วมแห่งชาติ และเป็นแนวร่วมที่ได้ครองอำนาจตั้งแต่ได้รับเอกราชในพ.ศ. 2500
สภานี้ก่อตั้งเมื่อเดือนสิงหาคม พ.ศ. 2489 เมื่อสงครามโลกครั้งที่ 2 สิ้นสุดลง เพื่อเรียกร้องเอกราชให้แก่อินเดีย หลังจากอินเดียได้รับเอกราช สภาได้หันมาร่วมเรียกร้องเอกราชให้มลายา เมื่อมลายาได้รับเอกราช พรรคนี้ได้กลายเป็นตัวแทนของชนเชื้อสายอินเดียในมลายาและมาเลเซีย สภาชาวมาเลเซียเชื้อสายอินเดียได้ร่วมมือกับอุมโนและสมาคมชาวจีนมาเลเซียในพ.ศ.2497 ซึ่งกลายมาเป็นแนวร่วมแห่งชาติใน พ.ศ. 2516
สมาชิกของสภาจำกัดว่าต้องเป็นชาวมาเลเซียเชื้อสายอินเดีย ส่วนใหญ่เป็นลูกหลานของชาวทมิฬที่อพยพมายังมาเลเซีย พรรคนี้ก่อตั้งขึ้นเพื่อเป็นตัวแทนชาวอินเดียในมลายา ซึ่งส่วนใหญ่อพยพมาจากอินเดียใต้ โดยเข้ามาเป็นแรงงานให้อังกฤษ ผู้ก่อตั้งพรรคคือจอห์น เอ. ถิวี ผู้ซึ่งมองเห็นปัญหาในกลุ่มชนเชื้อสายอินเดีย ได้แก่ รู้หนังสือต่ำ ติดสุรา และเกิดความรุนแรงในครอบครัว นโยบายของพรรคเน้นที่ความร่วมมือระหว่างเชื้อชาติ และการแบ่งปันผลประโยชน์ทางเศรษฐกิจให้แก่ชุมชนเชื้อสายอินเดีย
==อ้างอิง==
Goh, Cheng Teik (1994). Malaysia: Beyond Communal Politics. Pelanduk Publications. ISBN 967-978-475-4.
Pillai, M.G.G. (3 November 2005). "National Front parties were not formed to fight for Malaysian independence" . Malaysia Today.
The Star (2 August 2006): "Education a Key MIC Thrust"; M. Krishnamoorthy
==แหล่งข้อมูลอื่น==
Official web site
Official Web Site of Putera M.I.C  
Official Web Site of Putera M.I.C Wilayah Persekutuan  
Official Web Site of Pemuda MIC (Penang State MIC Youth Wing) 
ขบวนการทางการเมืองในประเทศมาเลเซีย
ฟุตบอลทีมชาติเวียดนามเหนือ

ฟุตบอลทีมชาติเวียดนามเหนือ'เป็นทีมชาติของสาธารณรัฐประชาธิปไตยเวียดนาม ระหว่าง พ.ศ. 2492 - 2518 ซึ่งเกิดขึ้นหลังมีการแบ่งดินแดนเวียดนามเป็นเวียดนามเหนือและเวียดนามใต้ หลังจากการรวมประเทศ ระหว่าง พ.ศ. 2519 - 2533 ไม่มีการแข่งขันของทีมจากเวียดนาม ตั้งแต่ พ.ศ. 2534 เป็นต้นมา ได้มีการแข่งขันในนามฟุตบอลทีมชาติเวียดนาม การแข่งขันของฟุตบอลทีมชาติเวียดนามเหนือเป็นการแข่งขันระหว่างประเทศสังคมนิยม  ไม่เคยเข้าแข่งขันฟุตบอลโลกและฟุตบอลเอเชียนคัพ
==ผลงานการแข่งขันในระดับชาติ==
ข้อมูลจาก [http://roonba.50webs.com/north%20vietnam.htm] 
เวียดนามเหนือ
ฟุตบอลในประเทศเวียดนาม
เวียดนามเหนือ
วัดบางแคใหญ่

วัดบางแคใหญ่ เป็นวัดโบราณ สร้างขึ้นในสมัยกรุงศรีอยุธยา ได้รับการปฏิสังขรณ์ใหม่ในสมัยรัชกาลที่ 2 (พ.ศ. 2357) โดยเจ้าพระยาวงศาสุรศักดิ์ (แสง วงศาโรจน์) สมุหพระกลาโหม ภูมิประเทศ มีน้ำโอบ มีคลองบางแค ผ่านทางทิศตะวันออก คลองเมรุ ทางทิศเหนือ และคลองบางลี่ ทางทิศใต้ สภาพแวดล้อมร่มรื่นไปด้วยไม้สวน ตั้งอยู่  หมู่ 7 ตำบลแควอ้อม อำเภออัมพวา จังหวัดสมุทรสงคราม  ฝ่ายเถรวาท มหานิกาย
== ประวัติวัด==
ตามคำบอกเล่าของผู้เฒ่าผู้แก่ในละแวกวัดและท่านพระครูโฆสิตสุตคุณ (กอน  โฆสโก) อดีตเจ้าอาวาส และอดีตเจ้าคณะอำเภออัมพวา ซึ่งเกิดที่บ้านนี้ กล่าวว่า วัดนี้เจ้าพระยาวงศาสุรศักดิ์ (แสง วงศาโรจน์) สร้างให้กับภรรยาหลวงของท่าน จึงได้ชื่อว่าวัดบางแคใหญ่ ส่วนหลักฐานทางประวัติศาสตร์โบราณคดี ปรากฏที่ผนังภายใน  ด้านหน้าอุโบสถ ซึ่งเป็นแผ่นหินชนวนมีตัวอักษรไทยภาษาไทย อ่านได้ชัดเจนว่า วันอาทิตย์ เดือนห้า ขึ้นค่ำหนึ่ง จุลศักราชพันเจดสิบสาม  ปิ์มะแม ตรีศก เจ้าพญาวงศาสุรศักดิ์ผู้วามีสมุหะพระกลาโหม ได้ส้างพระอารามนิแล้วแต่ณะวันสุกร เดือนสิบ แรม สิบค่ำ พุทธศักราชล่วงแล้วได้สองพันสามร้อยห้าสิบเจด  ปิ์จอฉอศก คือ ท่านเจ้าพระยาวงศาสุรศักดิ์ ได้สร้างเมื่อ พ.ศ. 2357 อันเป็นช่วงต้นแผ่นดินรัชการที่ 2 แห่งราชวงศ์จักรี
== สิ่งสำคัญภายในวัด ==
===พระพุทธรูปรอบวิหารคต===

เป็นพระพุทธรูปหินทรายแดง เรียงรายรอบระเบียง   นิ้วพระหัตถ์กางแบบปาละ    หน้าพระเป็นรูปไข่แบบอู่ทองหน้านาง  เป็นประติมากรรมสมัยก่อนกรุงศรีอยุธยา   แสดงว่าอาจจะนำมาจากที่อื่นหรือเป็นของเก่าแก่ดั้งเดิมของวัด  อย่างใดอย่างหนึ่งล่วงมาในสมัยอยุธยา     หรือ  รัตนโกสินทร์ตอนต้น มีการเอาปูนมาปั้นพอกพระศิลาทรายแดงไว้ บางองค์ก็ทำทรงเครื่อง
===ใบเสมาหินทรายแดงรอบอุโบสถ===
ใบเสมาหินทรายแดงขนาดเล็กสมัยอยุธยา  เป็นแบบเดียวกับวัดหลวงพ่อวัดบ้านแหลม และวัดโบราณสมัยอยุธยาตอนปลายในเขตจังหวัดสมุทรสงครามโดยทั่วไป  บ่งว่ามีการปฏิสังขรณ์ให้เป็นวัดขึ้นมาใหม่สมัยอยุธยาตอนปลาย
===เจดีย์เหลี่ยมย่อมุมสิบสองหน้าอุโบสถ===

อยู่บนลานหน้าพระอุโบสถที่มีพระระเบียงล้อมรอบ   เจดีย์เหลี่ยมย่อมุมสิบสองนี้เป็นแบบสมัยพระนารายณ์  หรือพระเพทราชา
===ภาพจิตรกรรมฝาผนังในกุฎีสงฆ์===

กุฏิสงฆ์เดิมเป็นเรือนไทยยกพื้นเตี้ยๆ  ภายหลังวัดได้รื้อแล้วสร้างขึ้นใหม่ โดยสร้างเป็นกุฏิสองชั้น ชั้นล่างก่ออิฐถือปูน ชั้นบนเป็นอาคารไม้ทรงไทย หลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันรูปพระอินทร์ทรงช้างเอราวัณ ภาพจิตรกรรมจะปรากฏอยู่ที่ฝาประจันไม้กั้นห้อง  เป็นงานจิตรกรรมสีฝุ่นผสมกาวลงบนพื้นไม้สัก
==ลำดับเจ้าอาวาส==
วัดบางแคใหญ่ เนื่องจากเป็นวัดโบราณมีประวัติอันยาวนาน เท่าที่สอบถามสืบค้นได้ มีเจ้าอาวาส ดังนี้
{|class="wikitable" align="center" style="text-align:center"
|- style="background:#cccccc"
| ลำดับที่ || รายนาม || width=20%|เริ่มวาระ || width=20%|สิ้นสุดวาระ
|-
| 1 || พระอาจารย์เพ็ง ||- ||-
|-
| 2 || พระอาจารย์เทศน์ || - || -
|-
| 3 || พระอาจารย์ย้ง || - || -
|-
| 4 || พระอาจารย์ลับ || - || -
|-
| 5 || พระอาจารย์พัฒน์  || - || -
|-
| 6 ||พระครูโฆสิตสุตคุณ( กอน โฆสโก) || พ.ศ. 2476 || พ.ศ. 2535
|-
| 7 || พระสมุห์เสริม   ธมมรโต รักษาการเจ้าอาวาส 4 เดือน มรณภาพ || พ.ศ. 2536 || พ.ศ. 2536
|-
| 8 ||พระครูโฆสิตสุตคุณ    || พ.ศ. 2537 || ปัจจุบัน
|-
|}
== อ้างอิง ==
==  แหล่งข้อมูลอื่น ==
เว๊บไซด์อย่างเป็นทางการวัดบางแคใหญ่ 
วัดบางแคใหญ่ touronthai.com 
บางแคใหญ่
บางแคใหญ่
โบราณสถานในจังหวัดสมุทรสงคราม
กองทัพโอมาน

กองทัพรัฐสุลต่านโอมาน (القوات المسلحة لسلطان عمان, al-Quwāt ul-Musalḥatu as-Sulṭān ‘Umān) ประกอบไปด้วยกองทัพบก (الجيش العماني, : al-Jaīsh al-‘Umānī) ราชนาวีโอมาน, กองทัพอากาศ และ ตำรวจโอมาน. ก่อตั้งขึ้นในช่วงทศวรรษที่ ค.ศ. 1950 โดยรับแบบธรรมเนียมทางทหารมาจากสหราชอาณาจักร ที่ให้การอารักขารัฐสุลต่านมัสกัตและโอมาน รวมถึงรัฐในอารักขาบริเวณอ่าวเปอร์เซีย.
== ประวัติ ==
=== วิกฤตการณ์บูไรมี ===
=== สงครามจาเบล อัคห์ดาร์ ===
==== กบฎ ค.ศ. 1957 ====
=== กบฎซุฟาร์ ===
==== การปฏิรูปกองทัพ ====
=== สงครามอ่าว ===
== อ้างอิง ==
== หนังสืออ่านเพิ่มเติม ==
Warlords of Oman, by Philip Allfree, 1967, Barnes
Desert Warrior, by HRH Khaled bin Sultan, 1995, Harper Collins, ISBN 0-00-255612-X
== แหล่งข้อมูลอื่น ==
The Sultan’s Armed Forces mentioning the Royal Air Force of Oman 
พิพิธภัณฑ์กองทัพโอมาน 
ประเทศโอมาน
โอมาน
โอมาน
กองทัพในทวีปเอเชีย
คลองบางซื่อ

คลองบางซื่อ อาจหมายถึง
คลองบางซื่อ กรุงเทพมหานคร
คลองบางซื่อ จังหวัดนนทบุรี
อเนกประสงค์

"'''อเนกประสงค์" (อังกฤษ : Anekprasong) เป็นวงดนตรี แนว ป๊อบ ร็อก โดยปัจจุบันสังกัดค่าย Crispy Sound
== ประวัติ ==
อเนกประสงค์ คือวงดนตรีแนวร็อคที่เกิดขึ้นจากการรวมตัว ของนักดนตรีอาชีพที่เล่นตามผับ ในจังหวัดพิษณุโลก จากการนำทีม ของ "บอล" (นักร้องนำ) ที่สานต่อความฝันที่เคยได้ตังใจไว้ เมื่อ 8 ปี ก่อนหน้านี้ 		อเนกประสงค์ ก่อตั้งเมื่อปี 2549 เริ่มเล่นที่ แรก คือ "ร้านสนุกนึก" ผับชื่อดัง ในจังหวัดพิษณุโลก ผู้ก่อตั้งรุ่นแรก จะมีบอล(ร้องนำ) และ อุ้ม (กีต้าร์) กับ วิว (เบส) ที่เป็นเสาหลักของ อเนกประสงค์ ต่อมา ก็มีการเปลี่ยนแปลง มาตลอดในการเล่น ดนตรีอาชีพ กลางคืน จน มาถึง 1 ธันวาคม 2555 กับการเปลี่ยนแปลงวง ในเซท ปัจจุบัน นำทีม โดย บอล(ร้องนำ) , ดุ๊ก (เบส) , กั้ง(กีต้าร์) และ จิ๊ฟ (กลอง) ได้รวมตัวกันทำเพลง ขึ้น เพลงแรก ชื่อว่า "โลกกลม" ซึ่งแต่งโดย อุ้ม มือกีต้า คนก่อตั้งวงในยุคแรก ทำให้ เราทั้ง 4 คน ได้เป็นจุดเริ่มต้นของการทำเพลง จากนั้น ก็ได้ทำเพลงต่อ โดยการที่ ทุกคนช่วยกันคิดที่จะทำเพลงในทางที่ตัวเองชอบ จึงได้เพลง "อดีต" มาอีก 1 เพลง ความพยายามที่จะมีสังกัด บอลจึงติดต่อ ทุกช่องทางในการส่งเพลง แต่แล้ววันนึง บอล ได้เห็น คลิป ใน Youtube เพลง "ไม่บอกเธอ" และรู้สึกว่าอยากได้งานแบบนี้ จึงติดต่อ Crispysound ผ่าน ช่องทางนี้ และก็มีการโทรติดต่อกลับมา โดยมี พี่จิ๊บหรือ Audiojiffy (producer) และได้นัดวัน กัน มาพูดคุยและ ร่วมกับสังกัด Crispysound  อย่างเป็นทางการ หลังจากนั้น พวกเราก็ได้ ทำเพลง "อดีต" กันใหม่ ทั้งหมด โดยการดูแล ของ พี่จิ๊บหรือ Audiojiffy (producer) จนเสร็จสิ้น และได้เพลง "อดีต" เป็น Single แรก ที่ได้ ออกกับ Crispysound
หลังจากที่ปล่อย Single อดีตมาได้ไม่นาน สมาชิกในวง ก็ได้มีการเปลี่ยนแปลง เนื่องจากปัญหาบ้านเมืองที่ผ่านมา ทำให้สมาชิกแต่ละคน ต้องแยกย้านเพื่อไปทำงานของตัวเอง ทำให้บอลต้องหาสมาชิกมาใหม่ในการฟอร์มทีม อเนกประสงค์ ณ ปัจจุบัน จึงได้ จัมโบ้ มาแทนกั้ง ก่อน หลังจากนั้นการทำงานที่ ค่อนข้างไม่เข้าขากันภายในวง จำทำให้ จิ๊ฟ และดุ๊กตัดสินใจ ออกจากวง เพื่อไปฟอร์ม ทีมใหม่ จากนั้นบอลร้องนำจึงได้ ชักชวน บอล นพพร ทนงค์ มาช่วยเล่นกีต้าร์ , บอย มาตีกลอง , แซ็ก มาเล่นเบส แทนสมาชิกทีมเก่าทั้งหมด จึเป็น ทีมที่สมบูรณ์แบบ กว่าเดิม เนื่องจากมี มือกีต้าร์ ถึง 2 คนที่เข้ามาทำให้ ในส่วนของดนตรีมีความแน่นขึ้น
== ผลงาน ==
มีสองซิงเกิ้ล ดังนี้
* เพลง โลกกลม (2013)
* เพลง อดีต (2014)
== อ้างอิง ==
https://www.guitarthai.com/news/sportlightdetail.asp?QID=2467
กลุ่มดนตรีสัญชาติไทย